[{"text_idx": "#000004", "text": "Ar ddydd Mercher 26 Gorffennaf 2023, cynhaliodd Anthem ein digwyddiad Diff Ambition cyntaf erioed i arddangos cerddoriaeth ieuenctid, gan ganolbwyntio ar arddangos y dalent ifanc anhygoel sy\u2019n dod i\u2019r amlwg yng Nghaerdydd. Ymunodd Nia Williams ag Anthem ar leoliad o Brifysgol Caerdydd i gynorthwyo gyda\u2019r digwyddiad a dyma ei hadroddiad ar yr hyn a ddigwyddodd."}, {"text_idx": "#000005", "text": "Yn wahanol i lawer o ddigwyddiadau cerddorol eraill, roedd Diff Ambition wedi\u2019i deilwra ar gyfer cynulleidfaoedd dan 18 oed, gan gynnig gofod cynhwysol iddyn nhw brofi cerddoriaeth fyw, rhywbeth nad yw\u2019n hawdd dod o hyd iddo. Cynhaliwyd y digwyddiad yn Neuadd Dewi Sant ac roedd tua 85 yn bresennol, yn berfformwyr ac yn gynulleidfa. Gwnaed Diff Ambition yn bosibl drwy ymdrechion ar y cyd gan ein partneriaid a chafodd ei ariannu gan CAERDYDD AM BYTH fel rhan o Gronfa Uchelgais y Ddinas."}, {"text_idx": "#000006", "text": "Roedd Diff Ambition yn dyst i\u2019r ystod amrywiol o genres cerddorol y mae artistiaid ifanc yn ymwneud a\u0302 nhw heddiw. O indi-roc i hip hop a grime i ffync, roedd amrywiaeth y gerddoriaeth yn dyst i dirwedd ddiwylliannol fywiog Caerdydd. Ymhlith y perfformwyr roedd GBA, Eddie, MC KayBee, MC Chaos, Right Keys Only, Ella, Mill$, Gwenu, Jukebox / Lab 7 a fruitboy. Roedd y cymysgedd eclectig o genres yn cynrychioli diddordebau a dylanwadau amlweddog y perfformwyr ifanc hyn, gan gynnig rhywbeth i bob un oedd yn y gynulleidfa."}, {"text_idx": "#000008", "text": "Mae cyfyngiadau oedran yn aml ar gyfleoedd i brofi cerddoriaeth fyw, ond roedd ein digwyddiad ni\u2019n caniata\u0301u i rai dan 18 oed sy\u2019n hoff o gerddoriaeth brofi perfformiadau byw gan bobl ifanc eraill, rhywbeth a all fod yn go anodd ei ganfod yn ein hardal ni. I lawer o\u2019r gynulleidfa yno, roedd yn gyfle prin i gwrdd a\u0302 phobl ifanc eraill a\u2019u gweld yn perfformio. Roedd Diff Ambition yn cynnig gofod unigryw i selogion cerddoriaeth dan 18 oed brofi cerddoriaeth fyw gyda\u2019u cyfoedion a dathlu eu hangerdd ar y cyd."}, {"text_idx": "#000009", "text": "Gan edrych y tu hwnt i\u2019r digwyddiad, rhoddodd Diff Ambition lwyfan i bobl ifanc berfformio a phrofi cerddoriaeth fyw, gan ddangos pwysigrwydd meithrin talent ifanc a\u2019r genhedlaeth nesaf. Roedd yn annog y rhai a oedd yno i gydnabod eu potensial fel rhai sy\u2019n creu ac yn gwerthfawrogi celf. Roedd y digwyddiad yn fodd i\u2019n hatgoffa o\u2019r holl dalent a chreadigrwydd gwych sydd yng Nghaerdydd, a nhw, heb os, yw dyfodol y sin gerddoriaeth yng Nghaerdydd."}, {"text_idx": "#000010", "text": "Yn dilyn llwyddiant digwyddiad cyntaf Diff Ambition, rydym yn llawn cyffro yngly\u0302n a\u0302 chynnal digwyddiad arall ar 27 Medi 2023! Allwn ni ddim aros i roi cyfle i hyd yn oed mwy o artistiaid ifanc o Gymru ddangos eu doniau. Gan edrych tua\u2019r dyfodol, byddwn yn parhau i gynnal mwy o ddigwyddiadau, wedi\u2019n hysgogi gan ein hangerdd i gefnogi artistiaid ifanc o Gymru ac arddangos pw\u0302er cerddoriaeth o safbwynt lles."}, {"text_idx": "#000013", "text": "Post a Comment Cancel Comment"}, {"text_idx": "#000014", "text": "Your email address will not be published. Required fields are marked *"}]